|  |
| --- |
|  |
| **ΕΛΛΗΝΙΚΗ ΔΗΜΟΚΡΑΤΙΑ** |
|  |

Αθήνα, 1 Οκτωβρίου 2021

**ΔΕΛΤΙΟ ΤΥΠΟΥ**

**Συνάντηση Διοικητή ΑΑΔΕ με αν. ΓΓ Παγκόσμιου Οργανισμού Τελωνείων (ΠΟΤ)** 

Στο πλαίσιο άσκησης της ελληνικής Αντιπροεδρίας του ΠΟΤ από 1.7.2021, ο Διοικητής της Ανεξάρτητης Αρχής Δημοσίων Εσόδων, Γιώργος Πιτσιλής, συναντήθηκε με τον αναπληρωτή Γενικό Γραμματέα του ΠΟΤ, Ricardo Treviño Chapa.

Στη συνάντηση, που είχαν στην έδρα της ΑΑΔΕ παρουσία στελεχών της, παρουσιάστηκε η προετοιμασία ενόψει της περιφερειακής διαβούλευσης για το στρατηγικό σχέδιο του ΠΟΤ την περίοδο 2022-2025 καθώς και το σχέδιο δράσεων της ελληνικής Αντιπροεδρίας για το επόμενο εξάμηνο.

Υπενθυμίζεται ότι η Ελλάδα αποτελεί ιδρυτικό μέλος του ΠΟΤ και το 2022 συμπληρώνονται 70 χρόνια συμμετοχής στη χώρα στον πλέον εξειδικευμένο διεθνή οργανισμό για τελωνειακά θέματα, σημαντικό ορόσημο για την αναβάθμιση της παρουσίας και της συμμετοχής της χώρας στη διεθνή ατζέντα για το μετασχηματισμό των τελωνείων και την ανταπόκρισή τους στις νέες προκλήσεις.

Όπως δήλωσε ο Διοικητής της ΑΑΔΕ, Γιώργος Πιτσιλής, «H ΑΑΔΕ, ως οργανικό μέλος της ΕΕ, διευρύνει διαρκώς τη συμβολή της στη διαμόρφωση του στρατηγικού σχεδίου του ΠΟΤ για την περίοδο 2022-2025 και αναβαθμίζει το ρόλο και τη συμμετοχή της στον ΠΟΤ σε τομείς τελωνειακού ενδιαφέροντος, όπως η ψηφιοποίηση, η διευκόλυνση του εμπορίου και η αναβάθμιση δεξιοτήτων του τελωνειακού προσωπικού».

